Bya JOSEPH MAKUMBI ne JOSEPH MUTEBI
ABABBI mu Kampala n’emiraano bazze na nkuba mpya! Batonzeewo zooni n’ebyalo ebyabwe era ne babiwa amannya agaabwe bo ge beemanyidde nga muno mwe basinziira okutigomya Kampala.
Mu byalo bye batonzeewo mulimu;
1.DEAD END: Dead End ekitegeeza enkomerero, y’enfo y’ababbi ababbira mu bitundu by’e Katwe, Makindye, Kabowa, Katwe ku Ttaawo n’emiriraano gye beekweka.
Abamu ku babbi abali mu ‘nkambi’ eno, baali mu kabinja ka ‘Kifeesi’ poliisi k’ezze eyigga era ng’abamu ku baali bakakulira bali Luzira ate abalala ne babatta.
Bakwata ‘embadiya’ ne bakuggyako buli kantu era bw’ogezaako okuwalira nga bakwambusa waggulu ku luguudo lw’eggaali y’omukka gye bakuttira, enkeera poliisi n’esanga mulambo. Bakuba obutayimbwa, ennyondo n’okubba bodaboda.
Emisana basiiba mu ggalagi mu Katwe nga bakanika ate abamu basiiba mu bitundu by’e Nsambya Kevina nga bakommonta njaga.
2.JESCO CAMP: Bano babbira ku mwala gwa Nakivubo okuva ku kizimbe kya Jesco okudda ku Nabugabo. Ekifo kyabwe kino baakisima mu mwala gwa Nakivubo mwe beekweka nga bamaze okubba era nga bwe bakubba, togeza kuwondera kubanga basobola okukutugira wansi mu mikwesese era n’abaserikale teb-babeetantala kubagoberera.
Ababbi bano, beeyita ‘Amazoni ogubira oguyita mu nsi mwenda okuli Brazil, Peru, Colombia, Venezuela, Ecuador, Bolivia, Guyana, Suriname ne French Guiana.
Kino ky’ekibira ekikyasinga obunene mu nsi yonna era nga waliwo n’ebifo mu kyo ebitatuukangamu muntu yenna.
2.BEIRUT: Kino ky’ekibuga kya Lebanon ekikulu era mu myaka gya 1990 tekyaggwangamu ntalo. Ababbi abali mu kabinja kano bataayiriza ku Ben Kiwanuka, William, Wilson, Arua Park n’emiriraano.
Enjaga esinga okutundibwa mu kibuga bano be bagisaasaanya.
Baasima omukwesese mu bigoma ebitwala kazambi mu mwala gwa Nakivubo mwe bayita nga bamaze okubba nga ne bwe gaba magye gayinza okulemwa okubakukunulayo.
Amakubo agayingira mu Beirut gali abiri erimu liri wakati mu luguudo okumpi ne Arua Park ate eddala liri mu mwala gwa Nakivubo wabula nga bamanyi okwekukuma mu mikwesese gye basima wansi eyo.
Ekibinja kino, kikulirwa abantu bana okuli, Mukiga, Yusufu, Wewe ne Nyaru okusinziira ku lipooti poliisi.
3. BLACK STREET: Kino kiri Kamwokya mu ggeto ababbi ababbira mu katundu kano, beeyita ba ‘Black Street Boys’. Baakola amateeka agabafuga era balimu emitendera okusinziira ku bbanga ly’omaze mu kabinja.
Beegabira ebitiibwa okwefaananyirizaako eby’amagye era nga balinamu ne bagenero, kapiteeni, meeja, era ababa baakayingira mu kabinja babawa bwa kulutu.
Bayimbula ente ne ziyingira ekkubo mmotoka ne zikola jjaamu olwo bbo ne basalako buli ludda ne batandika okusala abantu ensawo. Bazibu kukwata kubanga badduka ne beekukuma mu buyumba obuli mu mu ggeto e Kamwokya.
4. B 13: Eno yali firimu omwali abavubuka abaali babuuka okuva waggulu ku bizimbe ebiwanvu ennyo kyokka ne batabaako kibatuukako.
Wabula erinnya lino n’ebyali bikolebwa mu firimu eno, byasanyusa nnyo ababbi ku mwala gwa Nakivubo okuva ku kizimbe kya Ham okutuuka ku Nakivubo Primary School nabo ne balyetuuma.
Bano, baakola omukwesese munda mu mwala mwe bayita okutigomya ekibuga mu matumbibudde ate ng’emisana, beefuula abasuubuzi.
Robert Balikuddembe, omu ku bakolera mu kifo kino, yategeezezza nti, mu B 13, ekiggwaayo nti, District 13, ababbi baakola amateeka agafugayo ng’erisooka ku lukalala lye likugira poliisi okulinnyayo, enjaga erina okuba ng’enywebwa, era nabo balinamu “lanka” mu bukulembeze bwabwe.
Batuuza enkiiko buli wiiki okulaba engeri emirimu gye bagitambuzaamu wiiki eba eyise n’okulaba bwe banaatambuza emirimu mu wiiki gye baba bayingidde.
Atwala poliisi ya CPS Moses Nanoka nga yeezooba n’omubbi mu mwala gwa Nakivubo.
5. Big House; Basisinkana Kawempe mu Jjambula zooni, Kimumbaasa n’okudda e Nabweru. Muno mulimu ne bamalaaya abakuumibwa bakanyama era omusajja bw’omutwala mu loogi bakutwala mu gye bamanyi olwo kanyama yasooka wansi mu kitanda n’ayaza ensawo z’empale ng’oli ku birala.
6 Prison Break: Bano b’e Nankulabye Kiwunya, bakola gwa kulonda sikulaapu ne basobola okuyingira buli maka. Basinga kubba mu Hostel z’abaana b’e Makerere eziri e Nankulabye, Kiwunya n’ebitundu eby’etooloddewo.
Bamanyi bulungi nti abaana bano naddala abawala baba ne TV ennene, leediyo n’amassimu ag’omulembe.
7. Bukolwa Boys: Bano b’e Katwe Kinyolo. Babba okuva ku ssaawa ya Kkwiini Makinye Barracks, Wasswa Zooni, Madiriisa ne Nsambya West ne East.
8. Bizibiti: Ba mu Kisenyi ku Muzana. babba okusinga Masajja, Kibira, Ggangu Ndeeba , Nnyanama n’awalala. Omunyago ne baduuka nga baguzza mu Lubiri lwa Ka¬baka ne bayingira mu Kisenyi.
9. Lipanda: Babbira mu bivvulu byokka era bayingira ebivvulu naddala e Namboole, Nakivubo n’awala bye bategeeka mu bisaawe gattako amakanisa amanene.
Kw’obamanyira bafunya ku mikono gy’essaati okweyawula ku balala era babba okutandika ssaawa 6:00 ogw’e kiro ng’abantu badda ewaabwe
EBIBINJA EBIRALA KULIKO;
Dogo Tulumbiddwa e Namung’oona ku luyinja, Kasoro Boys ababbira e Kawempe ng’abasingamu baana b’amasomero, Prison Break abeefuula abalonda ebyuma ebikadde wabula ekiro ne bafuuka abazibu.
14 Worriors ababbisa ebijambiya e Kanyanya, waliwo ababbira ku Ssaawa ya Kkwiini, waliwo ab’oku Biwologoma, waliwo ababba bodaboda zokka e Nansana ku Kibulooka n’abalala.
KAYIHURA ALAGIDDE:
Ssaabaduumizi wa poliisi Gen. Kale Kayihura, alagidde ekibinja kya Flying Squad ekirwanyisa ababbisa emmundu kiyigge ababbi bano kibamalewo.
Akulira ebikwekweto mu Flying Squad, Faisal Katende yategeezezza nti, bagenda kukola ekisoboka kyonna okukwata Rasta Jjuuko akulira akabinja kano ne basajja be bonna.
We twatuukiddeko ku mwala gwa Nakivubo, aba bodaboda abakolera mu kitundu kino okuli Elly Alumwehanga baategeezezza nti abasazi b’ensawo n’ababbi abali mu B13 ne bw’oba oyagala wa ddagala mu kiseera kino oyinza obutamufuna.
bem_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn